In dutis lis richiestis puartadis indenant dal comitât, la universitât e je simpri clamade dal Friûl, par intindi che e vevi di jessi no dome di Udin, ma ancje di Gurize e di Pordenon, che sufrivin compagn e forsit di plui la mancjance di une universitât dongje. Tes leçs di atuazion al fo invezit doprât la denominazion di Universitât di Udin, forsit pe solite pôre di salvâ la unitât de regjon. Diviersis a forin lis richiestis par tornâ ae denominazion origjinarie (doprade ancje in altris lûcs, par esempli ""Universitât dal Sannio""), ma fin al dì di vuê cence sucès.

Il Friûl al è une regjon storiche inte bande plui a est des Alps, posizionât inte Italie nort-orientâl e Slovenie ocidentâl. Al dì di vuê e je comprendude te regjons talians Friûl-Vignesie Julie, Venit e te regjon slovene dal Litorâl (Goriška).

Pal clericât a jerin i vescui e i superiôrs dai cjapitui, dai munistîrs e des preposituris. Pe nobiltât a vignivin sei i nobii di nomine imperiâl che chei nomenâts dal patriarcje. Par chel che al inten i comuns a jerin i rapresentants dai comuns di Aquilee, Cividât, Udin, Glemone, Sacîl, Tumieç, Maran, Monfalcon, Puart, Sant Denêl, Sant Vît, Vençon.

Scritôr tant prolific, al à vût une grande e influence intal disvilup dal materialisim culturâl, cumbinant la enfasi di Karl Marx su lis fuarcis produtivis cu lis intuizions di Thomas Malthus sul impat dai fatôrs demografics su chei altris aspiets dal sisteme socioculturâl. Etichetant i fatôrs demografics e produtîfs tant che ""infrastruture"", Harris al à postulât che chescj a fossin i fatôrs clâf intal determinâ la struture sociâl e la culture di une societât. Dopo la publicazion di ""La evoluzion dal pinsîr antropologjic"" intal 1968, Harris al à sburtât i antropolics a focalizâsi su lis relazions culturâls e ecologjichis par dute la sô cariere.

Intal comun a son dopradis almancul trê formis diferentis di chest dialet: une, il riguladot in sens stret, de bande diestre dal Dean, tal cjaulûc e tes vilis dongje; une a Grac e Vuezis, che pai siei leams storics cun Tualis al pronuncie la o finâl in forme mancul marcjade, e il gjivianot, a Gjiviane, cul vocabolari plen di peraulis antighis e cun cualchi ditonc pronunciât in forme difarent (par esempli Pieri si dîs Pìari e no Pìori come tal riguladot). Chestis ultimis dôs formis a son in pericul di estinzion pal dispopolament di chês vilis.

I teritoris iredincj a forin definîts cussì doprant criteris variabii: des voltis si cjalave la presince di popolazion italiofone, des altris si cjalavin i confins gjeografics, des altris la antighe dominazion di stâts talians. Il moviment iredentist al rivâ a rivendicâ ae Italie ancje teritoris come Nizza, la Corsica, il Cjanton Tissin e la Isule di Malta.

Monzón al è un comun de Spagne, e i siei abitants par spagnûl a son clamâts montisonenses. Monzón e conte 17.115 abitants, e e jè la seconde citât plui grande de Provincie di Huesca.

Seeboden al è un comun cun derit di marcjât di 6.045 abitants (2001), logât tal distret di Spittal an der Drau, tal stât federâl austriac dale Carintie. Lis sôs frazions a son: